A bizottságok és a küldöttségek tagjai
Elnök
A Függetlenség/Demokrácia Képviselőcsoporttól kaptam egy indítványt, hogy Farage urat nevezzem ki Colman úr helyébe a Nemzetközi Kereskedelmi Bizottság tagjaként. Van ez ellen kifogás?
Hannes Swoboda
(DE) Elnök úr, létezik egy minimális időszak az egy bizottságban eltöltött szolgálatra, vagy ez csak a mai napra szól?
Elnök
Ezt a kérdést természetesen a Függetlenség/Demokrácia Képviselőcsoporthoz kellene intéznie, de arról biztosíthatom, hogy az Elnökök Értekezlete támogatni fogja a legnagyobb mértékű átláthatóságot ebben az ügyben.
Nigel Farage
Elnök úr, csak hogy megerősítsem osztrák kollégámat, valójában ennek a parlamenti ciklusnak az első két és fél évében tagja voltam a Nemzetközi Kereskedelmi Bizottságnak. Ezután átengedtem a helyet egy kollégámnak, aki két héttel ezelőtt teljesen nyugdíjba vonult a Parlamentből. Szóval, ellentétben azzal, amitől esetleg tartana, ez nem csak egy utolsó pillanatban elrendezett állás.
Elnök
Nem válaszolt arra a kérdésre, hogy mennyi ideig kíván szolgálni ebben a bizottságban, de a megjegyzéseiből úgy veszem ki, hogy maradna ennek a parlamenti ciklusnak a végéig.
